গণতন্ত্রকে তখন তারা নির্বাচনতন্ত্রে পর্যবসিত করেন। তারা তাদের সহযোগীদের নিয়ে কার্যক্ষেত্রে এ ধারণা প্রতিষ্ঠা করেন যে, গণতন্ত্র মানে নির্বাচন কিংবা নির্বাচনই গণতন্ত্র। তারা বিকশিত করেন এনজিও, সিএসও পরারষ ংড়পরবঃু ড়ৎমধহরুধঃরড়হ। অর্থনীতি, রাজনীতি, সংস্কৃতি নিয়ে যে বিশ্বগ্রাসী মতবাদ তারা গ্রহণ করেন, তা অভিহিত হয় নব্য-উদারতাবাদ নামে। নব্য-উদারতাবাদ গণতন্ত্রকে অর্থহীন মতবাদে পরিণত করে। ইঙ্গ-মার্কিন সাম্রাজ্যবাদীরা মধ্যপ্রাচ্যের কয়েকটি রাষ্ট্রে আগ্রাসী যুদ্ধ চালিয়ে ও গণহত্যা চালিয়ে লাখ লাখ মানুষকে হত্যা করে কথিত উদার গণতন্ত্র প্রতিষ্ঠা করেছে। আফগানিস্তান, ইরাক ও লিবিয়ায় তারা গণতন্ত্র প্রতিষ্ঠা করেছে! সিরিয়ায় চালানো হয়েছে কথিত উদার গণতন্ত্র প্রতিষ্ঠার জন্য যুদ্ধ।